"อาคม" พูดไม่ออกม็อบกระทบเศรษฐกิจ
คลังมองเศรษฐกิจไม่ออก หลังม็อบยึดราชประสงค์


15 ต.ค. 2563

นายอาคม เติมพิทยาไพสิฐ รมว.คลัง เปิดเผยว่า การประกาศสถานการณ์ฉุกเฉินที่มีความร้ายแรงในเขตท้องที่กรุงเทพมหานคร เป็นการดำเนินการในเฉพาะพื้นที่ เป็นความจำเป็นที่รัฐบาลต้องดูแลสถานการณ์
ผู้สื่อข่าวถามว่า การชุมนุมจะมีผลต่อความเชื่อมั่นเศรษฐกิจหรือไม่ เพราะมีการขยายพื้นที่ชุมนุมมายังราชประสงค์ ซึ่งเป็นพื้นที่เศรษฐกิจ นายอาคม กล่าวว่า เรื่องนี้ฝ่ายความมั่นคงดูแลอยู่แล้ว อย่างที่เคยชี้แจง การชุมนุมต่อเนื่อง แต่การทำธุรกิจก็หยุดไม่ได้
ส่วนประเมินผลกระทบในระยะยาวหรือไม่ นายอาคม กล่าวว่า มองยาก อย่าให้คาดการณ์ ขอดูเรื่องงานของเราดีกว่า